《满庭芳 自题《再来缘》乐府》
清代·洪炳文

文史淹通，功名潦倒，谁怜措大酸寒。弥留绝笔，遗稿一篇存。

惟有门生旧侣，恤孤嫠、每叩穷关。伤心处，纸灯麦饭，夜祭泣汍澜。

妙龄膺使节，前生弟子，都是魁元。更诗篇印证，股晕斓斑。

从此家门鼎盛，订姻好、后福团圞。奇绝事，编成乐府，当作戏文看。

作者简介：洪炳文（1848～1918），字博卿，号楝园，浙江瑞安人。居浙江瑞安城关柏树巷，花信藏书楼主人，晚清文坛上一位成就卓著的剧作家和诗人。
洪炳文博学多才，善赋诗词，曾和著名词人柳亚子等人组织南社，以诗会友。